  Наталья Тетерина Туннэ, 20-тӥ куарусёнэ, Россилэн азьмуртэз Владимир Путин огъя куара сётон нуналэ 10-тӥ куарусёнэ быръем улосвылъёслэн тӧроосынызы пумиськиз. Пумиськонэ Удмуртилэн тӧроез Александр Бречалов но пыриськиз. Кремльлэн пресс-службаез верамъя, тӧроосты быръеменызы ӟечкыласа, кунлэн азьмуртэз пусйиз, быръёнын люкам куараос — со нимысьтыз калык азьын кылкутон шуыса. «Со вера, тӥлесьтыд умойлы воштӥськонъёсты возьмало шуыса. Со вера, калык туж оске, егит, етӥз но удысужлыко адямиос кунлэн улосвылъёсаз улонэз умоятонъя шонер но етӥз ужъёс ортчытозы шуыса», — вераз Владимир Путин. Вераськон дыръя Владимир Путин улосвылъёслэн тӧрооссы доры вазиськиз, выль команда кылдытыкузы, пӧртэм ӧръёсысь кадръёсты шара быръёно шуыса. Со малпамъя, таӵе амал егитъёслы возьматоз, мерлыко лифтъёс ас кусыпъёсъя интые удысужлыкъёсъя ужало шуыса. Йылпумъяса, Россилэн азьмуртэз люкаськемъёслы кун азьмуртлэн администрациеныз но федерал кивалтэтэн умой уж кусыпъёс сӥзиз. Тегъёс: ВладимирПутин Удмуртия АлександрБречалов  